Kutbo minaretas
28°31′27.68″ š. pl. 77°11′6.89″ r. ilg.﻿ / ﻿28.5243556°š. pl. 77.1852472°r. ilg.﻿ / 28.5243556; 77.1852472 Kutb Minaras ir jo kompleksas (taip pat Kutab Minaras, Kutub minaras, hind. क़ुतुब मीनार) – įvairių epochų istorijos paminklų kompleksas Delyje, Indijoje, 1993 m. įtrauktas į UNESCO pasaulio paveldo objektų sąrašą. Kutbo minaretas – pasaulyje aukščiausias plytų mūro minaretas. Jo aukštis – 72,5 m, turi 379 laiptelius, skersmuo prie pagrindo – 14,3 m, viršutiniame aukštyje susiaurėja iki 2,7 m. Šalia yra keli kiti istoriniai statiniai bei jų liekanos, sudarantys Kutb Minaro kompleksą, į kurį įeina Alai-Minar minaretas, Geležinė kolona, Quwwat-ul-Islam mečetė, sultono Iltutmišo mauzoliejus, Alai-Darwaza vartai.